Evje kirke

Evje kirke (Evje kyrkje) er en korskirke i Evje og Hornnes kommune, Agder fylke. Kirken er bygd i nygotisk stil med 530 (opprinnelig 630) sitteplasser og innviet 1891. Byggmester Ludvik Carlsen fra Stokken ledet byggearbeidet. Kirkerommet er typisk for tiden. Alterbildet "Kristi oppstandelse" er en kopi etter Adolph Tidemand. Kirkeklokken er støpt i Clochester i England i 1876. Adkomst til stedet, som er et velkjent turistmål, er via fylkesvei 3782 og fylkesvei 3798 (fra riksvei 9). Prestegården ligger like ved kirken. Kirken fra 1891 avløste en tømmerkirke som var oppført av Anders Thorsen Syrtveit bare knapt seksti år tidligere, i 1833. Den hadde korsform med plass til 550 mennesker. Eldste omtale av en kirke her er fra år 1328. Litteratur Nenseter, Bjarne (1992). «Evje kyrkje». På kirkevandring i Aust-Agder. Arendal: Kilden forlag. s. 92-93. ISBN 82-7627-003-4. Referanser Eksterne lenker Evje og Hornnes sogneråd om kirkens historie (no) «Evje kirke». Kirkesøk. Den norske kirke. (no) «Evje kirke». Kulturminnesøk. Riksantikvaren – Direktoratet for kulturminneforvaltning.